
Multe şi variate sunt prezentările misterului lui Cristos în 
lumea contemporană. Deşi există un singur Cristos, avem mai multe 
cristologii, toate elaborate cu metode diferite. Dacă misterul lui 
Cristos, Fiul lui Dumnezeu făcut om pentru mântuirea noastră, ne 
este mai cunoscut, mai puţin cunoscute ne sunt studiile şi investi- 
gaţiile teologice făcute despre el în ultimii ani ai acestui secol. Mul- 
timea şi diversitatea lor ne obligă să ne referim în cele ce urmează 
doar la cristologiile catolice, în deosebi la acelea care au urmat 
Conciliului Vatican II (1962-1965). 


Secolul nostru este un veac care va marca profund timpurile vi- 
itoare. Conciliul Vatican II este un eveniment cheie al secolului nostru. 
Majoritatea teologilor vede în el un dar providential făcut de Dumnezeu 
Bisericii Catolice, creştinătăţii şi omenirii la sfârşitul celui de-al doilea 
mileniu creştin. Har Providentei lui Dumnezeu că s-a putut face această 
mare reflecţie, acest solemn act al Magisterului Bisericii, în care au 
fost adunate experienţele şi Tradiţia celor două milenii, făcându-se 
si un proiect pentru viitorul Bisericii. Trebuie să privim la Conciliu 


! Cf. IOAN PAUL PP. I., Discorso 14.2.1991, în: Insegnamenti di Giovanni Paolo II, 
1 (1991) 372. 

cu recunoştinţă faţă de Dumnezeu şi cu încredere în viitorul 
Bisericii. El va fi marele catehism al timpurilor noi”. 


În secolul XX, Biserica a simţit urgenţa unei reînnoiri pro- 
funde, pentru ca pe chipul său să strălucească din ce în ce mai clar 
lumina lui Cristos. Duhul Sfânt, cu puterea Evangheliei, reîntine- 
reşte necontenit Biserica”. El, ca Duh al adevărului pe care-l face 
cunoscut Bisericii”, a vorbit în mod solemn şi autoritativ prin Conci- 
liul Vatican II, pregătind astfel Biserica să intre în mileniul al treilea 
după Cristos”. Continuând tradiţia bimilenară a Bisericii, acest Conci- 
liu este ca o nouă încarnare a mesajului evanghelic în lumea post-mo- 
dernă. Este fundamentul de nezdruncinat al celei de-a doua evanghe- 
lizări şi a celei de-a doua înculturatii a Evangheliei în lumea contem- 
porană. În documentele sale se adresează în primul rând credincio- 
şilor catolici, dar şi lumii actuale marcate de mentalitatea ştiinţifică şi 
evoluţia tehnologică, lumii noastre tentate să uite de „mister”€. Într-o 
societate si o cultură închise adesea transcendentei, sufocate de com- 
portamente consumiste, Conciliul ne este călăuză sigură în redesco- 
perirea sensului „misterului lui Cristos” şi al omului. 


A. Isus Cristos — centrul misterului Conciliului Vatican II 


În mozaicul strălucitor al absidei bazilicii sfântului Paul din 
afara zidurilor Romei este înfàtisat Cristos Pantocrator. Papa Hono- 
riu al III-lea, mic şi prosternat la pământ, cu un gest de profundă şi 
smerità adoratie, sărută degetul piciorului lui Cristos Domnul. Isus, 
de dimensiuni gigantice, în atitudine de învăţător suprem domină şi 
binecuvântează comunitatea adunată în bazilică, adică Biserică. 


> Cf. PAUL PP. VI, Discorso 26.6.1966, în: Insegnamenti di Paolo VI, (1966) 304. 


3 Cf. CONCILIUL VATICAN II, Constitutio dogmatica de Ecclesia, Lumen Gentium 
(=LG) nr. 4, în: ENCHIRIDION VATICANUM (=EV), 1/287. 


4 Cf. Ap 2,7.11.17. 
° Cf. IOAN PAUL PP. II., Lettera In questo periodo, 8.IV.1988, în: EV 11/536. 


° Cf. IOAN PAUL PP. I., Discorso, 25.1.1987, în: Insegnamenti di Giovanni Paolo II, 
1 (1987) 197. 

Chipul său glorios şi al Crucii înconjurate de îngeri şi de Apostoli 
iradiază de lumină toată Biserica adoratoare. Conciliul Vatican II a 
fost convocat şi s-a desfăşurat tocmai în acest climat de slujire a 
Cristos, în şi sub prezenţa sa glorioasă. 


Paul al VI-lea, însusindu-si profund atitudinea predecesorului 
său PP. Honoriu al III-lea, spunea la deschiderea celei de-a doua 
sesiuni a Conciliului: „Cristos! Cristos, începutul nostru, Cristos, 
viaţa şi călăuza noastră! Cristos, speranța si tinta noastră. Ah! Cât 
de mult doresc ca acest Conciliu să fie conştient de acest raport 
multiplu şi unic, puternic şi stimulator, tainic şi clar, stringent şi 
beatificant dintre noi şi Cristos, dintre această vie şi sfânta Biserică. 
Care suntem noi, şi Cristos, - a quo procedimus, per quem vivimus, 
et ad quem tendimus -, de la care provenim, prin care trăim şi spre 
care tindem. Nici o altă lumină să nu strălucească peste această 
adunare, decât Cristos, lumina lumii; nici un alt adevăr să nu caute 
sufletele noastre, decât cuvintele Domnului, unicul nostru Învățător; 
nici o altă aspirație să nu ne conducă, decât dorinţa de a fi cu totul 
fideli Lui; nici o altă încredere să nu ne însufleteascà, decât aceea 
care ne revigorează neputinta prin cuvântul său: „lată, eu sunt cu 
voi în toate zilele, până la sfârşitul lumii” 7. 

Dedicându-şi toate eforturile unei mai profunde cunoaşteri a 
misterului lui Cristos şi al Bisericii, Părinţii conciliari şi teologii 
care au colaborat cu ei sub orice aspect au creat o nouă atmosferă de 
lucru, un nou climat de cercetare teologică şi ştiinţifică în Biserică, 
precizând înainte de toate raporturile dintre Cristos şi Poporul lui 
Dumnezeu, dintre Cristos şi om, şi, nu în ultimul rând, dintre Cristos 
şi creaţie. Constituţia dogmatică Lumen Gentium a ilustrat raporturile 
Bisericii cu Preasfânta Treime şi, îndeosebi, în cadrul economiei 
mântuirii, cu Cristos Domnul. În cele ce urmează, mă voi referi 
puţin doar la celelalte două raporturi. 


? PAUL PP. VI., Allocutio secunda Ss. Concilii periodo ineunte, 29.IX.1963, în: EV 
1/144 si 145, pp.90-92. Cf. Mr 28,20. 

a) Din sacra doctrină conciliară reiese clar că Cristos este 
răscumpărătorul omului. În însuşi actul răscumpărării săvârşite de 
Cristos, istoria omului s-a împlinit. Prin Întruparea Fiului său din 
Fecioara Maria, Dumnezeu a restituit vieții umane dimensiunea pe 
care i-o dăruise omului încă de la origini. 


Analizând cu atenţie problemele lumii contemporane, Conci- 
liul Vatican II şi-a oprit privirea cu precădere asupra nucleului lumii 
vizibile, asupra omului. Imitându-l pe Cristos, Părinţii sinodali au 
pătruns în tainitele cele mai profunde ale constiintelor oamenilor, 
ajungând până la misterul lăuntric al omului, până la problemele 
care frământă inima lui. După ce spune că omul este singura creatu- 
ră de pe pământ pe care Dumnezeu a voit-o pentru El însuşi, creatu- 
ră care valorează mai mult prin ceea ce este decât prin ceea ce areÈ, 
învaţă clar că: „De fapt, numai în misterul Cuvântului întrupat se lu- 
minează cu adevărat misterul omului. Căci Adam, cel dintâi om, era 
prefigurarea Aceluia ce avea să vină, Cristos Domnul. Cristos, noul 
Adam, prin însăşi revelarea misterului Tatălui şi al iubirii acestuia, îl 
dezvăluie pe deplin omului pe om şi îi descoperă măreţia chemării 
proprii (...). 


EI este „Chipul nevăzutului Dumnezeu” (Col 1,15), El este 
homo perfectus, Omul desăvârşit care a redat fiilor lui Adam 
asemănarea cu Dumnezeu, deformată începând cu primul păcat. 
Cum în El natura umană a fost asumată fără a fi nimicită, prin 
însuşi acest fapt, ea a fost înălțată şi în noi la o demnitate sublimă. 
Căci, prin întrupare, însuşi Fiul lui Dumnezeu s-a unit, într-un fel, 
cu orice om. A lucrat cu mâini omeneşti, a gândit cu minte ome- 
neascà, a voit cu voință omenească, a iubit cu inimă omenească. 
Născut din Maria Fecioară, s-a făcut cu adevărat unul dintre noi, 
asemănător nouă întru toate, afară de păcat”. 


5 Cf. CONCILIUL VATICAN II, Constitutio pastoralis de Ecclesia in mundo huius 
temporis, Gaudium et spes (=GS), nn. 24 si 35 în: EV 1/1395 si 1428. 


? GS 22, în: EV 1/1385-1386. 

El este Răscumpărătorul omului pe care l-a creat. Cuvântul lui 
Dumnezeu, prin care toate s-au făcut, El însuşi s-a făcut trup pentru 
ca, Om desăvârşit, să-i mântuiască pe toţi şi să adune laolaltă toate. 
Domnul este de aceea ţinta istoriei umane, punctul spre care 
converg dorinţele istoriei şi civilizaţiei, centrul neamului omenesc, 
bucuria tuturor inimilor şi plinirea aspirațiilor lor. Primind de la el 
viaţa, noi pelegrinăm spre împlinirea istoriei umane care corespunde 
total planului iubirii lui: „Ca toate să fie adunate laolaltă în Cristos, cele 
din cer şi cele de pe pământ” (Ef 1,10)". 


b) Conciliul pune în lumină şi celălalt raport, Cristos şi creația. 
Cosmosul întreg este lucrarea Cuvântului veşnic. El şi-a întipărit 
sigiliul rationalitàtii în creație. Venirea lui în istoria noastră prin 
Întrupare, ca om, a făcut creaţia mai inteligibilă. 


Faptul că lumea a fost creată prin intermediul Cuvântului veşnic 
ne arată că ea trebuie să fie bună. Materia însăşi a fost creată în vederea 
venirii Fiului omului. Întrupându-se din Fecioara Maria, asumând natura 
umană ca pe o sinteză a zidirii, a reconfirmat unitatea acesteia cu El, a 
consolidat raportul permanent al cosmosului cu El. Aceasta întăreşte atât 
realitatea cât şi conceptul unităţii cosmosului. Paul însuşi spune: „EI este 
înaintea tuturor făpturilor, şi toate au fiinţă în EI”!!. Dumnezeu a voit 
să „reconducă la Cristos, unicul Cap, toate lucrurile, cele din cer şi 
cele de pe pământ”"?, salvând în El tot ceea ce asumase, după cum 
ne-o spune şi sfântul Grigore din Nazianz”. 


Întruparea Cuvântului este şi o garanţie a planului Providentei 
cu lumea. Graţie Cuvântului, lumea făpturilor se prezintă ca şi cos- 
mos, ca un univers ordonat. Tot Cuvântul este Acela care, întru- 
pându-se, reînnoieşte ordinea creaţiei“. 


10 Cf. GS n. 45, în: EV 1/1464. 

!! Col 1,17. 

2 Ef1,10. 

13 S, GRIGORE DE NAZIANZ, Epistola ad Cledonium, în: PG 37, 181-184: Quod 


non este assumtum non este salvatum. 


Cf. IOAN PAUL PP.II,, Epistula apostolica Tertio millenio adveniente, 10.XI.1994, 
n.3, în: EV 14/1719. 

Întruparea, aşadar, are şi o semnificaţie cosmică, o dimensiune 
cosmică. Cel născut mai înainte de orice făptură, întrupându-se în 
omenitatea individuală luată din Fecioara Maria, se uneşte, într-un 
anumit fel, cu întreaga realitate a omului, care este şi „carne”, şi, 
prin ea cu toată creaţia!” . 


Cristos însă îşi păstrează transcendenta şi suveranitatea asupra 
creației. El nu poate fi niciodată considerat ca o parte necesară a 
cosmosului, în sensul că Dumnezeu ar fi fost constrâns să trimită 
Cuvântul său pentru a-şi însuşi natura umană. Aceasta ar însemna 
negarea gratuitàtii Întrupării si a harului. Nu trebuie să uităm 
niciodată că Isus Cristos este Fiul lui Dumnezeu prin natură, în timp 
ce noi devenim fii ai lui Dumnezeu prin harul adoptiunii. 


Cel mai bine ne-a prezentat rolul cosmic al lui Cristos, 
apostolul Paul. El ne spune că „Tatăl a voit sà reconducă la Cristos, 
unicul Cap, toate făpturile, cele din cer si cele de pe pământ”. 
Această recapitulare a tuturor lucrurilor în Cristos înseamnă că Tatăl 
conduce orice făptură la sine prin intermediul Fiului său în puterea 
Duhului Sfânt”. Cristos este Capul tuturor realitàtilor create, a înge- 
rilor, a oamenilor şi a cosmosului material. Dacă acest drept îi reve- 
nea ca şi Cuvântului Creator, el şi l-a şi cucerit prin opera răscumpă- 
rării. Omenirea răscumpărată de el mijloceşte la rândul ei răscumpă- 
rarea Sa pentru restul creaţiei. Fiecare om, în Cristos, este implicat 
direct la răscumpărarea lumii, în calitate de frate mai mare al ei. 


Răscumpărarea săvârşită de Cristos este net superioară crea- 
tiei, mult mai minunată decât cea de la primordii. Roadele acesteia 
depăşesc total roadele celei dintâi, deoarece Răscumpărătorul lumii 
este Cristos, Fiul lui Dumnezeu'5. În Cristos, această lume creată de 


15 Cf. IOAN PAUL PP. I., Litterae encyclicae Dominum et vivificantem, 18.V.1986, 
n.50, în: EV 10/576. 


!© Ef1,10. 
! Cf. IOAN PAUL PPI., Tertio millenio adveniente, o.c., n. 6, în: EV 14/1723. 


15 Cf. GS nn.2 si 13, în: EV 1/1321 si 1361. Cf. S. EFREM SIRUL, Sermo III de 
diversis, în: Enchiridion Marianum, Cor Unum (Roma 1974) n.325, p.211. 


70 Misterul lui Cristos în contextul cristologiilor actuale 


Dumnezeu pentru om, lume în care intrase păcatul, îşi regăseşte 
legătura sa originară cu izvorul iubirii şi al înțelepciunii. Dacă în 
omul- Adam această legătură fusese întreruptă, în Omul-Cristos a fost 
reînnoită, restabilită. El ne-a dovedit că iubirea este mai puternică 
decât păcatul şi decât moartea!”. 


Teologii, martori şi Slujitori ai lui Cristos în lumea contemporană 


Magisterul Conciliului Vatican II este un adevărat tezaur, un 
ferment cristologic şi un promotor al aprofundării permanente a 
misterului lui Cristos şi al omului. Cristos, Cuvântul viu al adevă- 
rului divin, înliterat în Evanghelii şi în Tradiţia Bisericii, îşi are 
expresia umană şi în teologie. 

Din noul climat teologic creat progresiv de-a lungul desfăşu- 
rării Conciliului, reiese că slujirea eclezială a teologilor este necesa- 
ră în Biserică pentru înţelegerea din ce în ce mai profundă a miste- 
rului lui Cristos”. Teologii sunt chemaţi să unească credinţa cu cer- 
cetarea ştiinţifică pentru a contribui la încopcirea acestora, potrivit 
cuvântului sfântului Augustin: „Intellige, ut credas; crede, ut intelligas”: 
„înţelege ca să crezi; crede, ca să întelegi”?!. Credinta este poarta 
întelegerii în teologie. 


Convinsi cà credinta trebuie aprofundatà constant, teologii zilelor 
noastre, unindu-si slujirea lor eclezialà cu doctrina Magisterului Bi- 
sericii, ne-au propus diferite cristologii. Spun „diferite” deoarece, în 
investigaţiile misterului lui Cristos, ei pornesc de la un pluralism 
metodologic. Scopul urmărit? Studiind teologia, ei nu voiesc să-şi 
însuşească o meserie, ci voiesc să înţeleagă şi să slujească credinţa. 
Ei sunt convinşi că Revelația lui Cristos este definitivă, dar este si 
inepuizabilă, îngăduind aprofundări permanente. 


19 Cf. Rm 5,12-21. Cf. IOAN PAUL PP.II., Litterae encyclicae Redemptor hominis, 
4.1II.1979, n.8 în EV 6/1190. 


20. Ibidem, n.19, în: EV 6/1246. 
2! S. AUGUSTIN, Sermo 43,7-9: PL 38,257. Cf. RATZINGER Joseph, Cardinal, M 


sale della terra. Cristianesimo e Chiesa Cattolica nella svolta del millenio. Un 
colloquio con Peter Seewald, San Paolo (Torino 1997) 38. 

Reflectia teologică este o formă de participare eclezială la 
misiunea profetică a lui Isus, participare care plasmează viaţa între- 
gii Biserici. Duhul adevărului, ca interpret al lui Isus Cristos, se 
adresează oricărui timp, apostolic, patristic şi contemporan. El, 
dezvăluindu-ne bogăţia Cuvântului lui Cristos, ne arată că acest 
Cuvânt are întotdeauna ceva ,,nou” de spus. 


Duhul Sfânt nu trebuie extrapolat doar în trecut sau într-o fază 
viitoare, aşa cum făcea Gioacchino da Fiore. El a lucrat şi lucrează 
permanent în Biserică. Timpul acesteia este mereu timpul Duhului 
Sfânt. El a vorbit şi înainte de 787, cel de-al şaptelea Conciliu ecu- 
menic, şi vorbeşte şi după el. De aceea, Biserica nu este numai 
Apostolică, ci şi Patristică în toată viaţa şi durata ei istorică. Datorită 
lui, harul Părinților există în Biserică astăzi si totdeauna. Biserica 
„Catolică” din toate veacurile nu este doar fiica Bisericii Părinților, 
ci ea este şi rămâne Biserica Părinților. Acesta este motivul pentru 
care teologul şi patrologul ortodox Georges Florovsky revendică 
pentru Biserică, pentru munca teologică care se desfăşoară în timpul 
ei, o deplină continuitate de spirit şi de har, de geniu şi de autoritate 
spirituală, cu primele veacuri ale existenţei sale. În acest caz, nu 
există ruptură între Biserica Părinților, inspirată, şi Biserica poste- 
rioară Părinților, care n-ar mai fi fost astfel”. 


Misterul lui Cristos este, aşadar, centrul reflectiilor teologilor, 
dar pe de altă parte, ei voiesc ca credinţa Bisericii să dialogheze cu 
propriul timp, să fie înţeleasă şi în limbajul ei de omul contemporan 
şi să fie eliberată de crustele depuse de-a lungul vremurilor peste 
limbajul său. Dar preocuparea de a se face întelesi de contemporani 
nu-i scuteşte niciodată pe teologi de a promova cu orice preţ conti- 
nuitatea cu Tradiţia teologică. Dezideratul de a intra în contact cu 
marele dialog cultural al timpului nostru nu-i scuteşte de a rămâne 
fideli Marii Tradiţii teologice a Bisericii. 


?2 Cf. FLOROVSKY Georges, Gregoire Palamas et la patristique, traducere franceză 
în Istina, 8 (1961-1962) pp. 114-125. În special pp. 116-119. Cf. CONGAR Yve, 
o.p., La Tradition et les traditions. II. Essai théologique. Libraire Artheme Fayard 
(Paris 1963) 196-199. 

Promovând această continuitate — ubique et semper -, sarcina 
principală a studiului teologic rămâne înainte de toate, aprofundarea mis- 
terului lui Cristos, apropierea teologului de Cristos pe cele mai dife- 
rite căi. Teologul este chemat înainte de toate să înveţe — discere — ne- 
contenit, să facă permanent ucenicia de a-l vedea pe Cristos. Studiile 
sale vor rămâne sterile şi fără ecou în suflete dacă el va neglija acest 
contact personal cu Cristos, Idealul real al vieţii şi cercetărilor sale. 
Martorul lui Cristos, mai înainte de a face ceva, trebuie să fie testis, 
trebuie să devină din ce în ce mai mult prietenul lui Cristos”. 


O dată schitate condiţiile cercetării teologice, putem trece şi la 
prezentarea unor studii făcute în ultimii cincizeci de ani în câmpul 
cristologic. Secolul nostru a beneficiat de descoperirile teologice ale 
unor mari gânditori ca Henry de Lubac (1896-1991), Yve Congar 
(1904-1988), Jean Danielou (1905-1974), Karl Rahner (1904-1984), 
Hans Urs von Balthazar (1905-1988), Journet Charles (1981-1975), 
Joseph Ratzinger (1927) etc., fără contribuţia cărora n-ar fi fost po- 
sibil Conciliul Vatican II. Din mozaicul cristologiilor catolice actua- 
le” am ales doar două: cristologia de jos sau transcendentalà a pă- 
rintelui Karl Rahner şi cea de sus a cardinalului Hans Urs von 
Balthasar, denumiri cunoscute celor familiarizați cu reflectiile cris- 
tologice actuale”. 


Părintele Karl Rahner este cel mai filosof dintre teologii cato- 
lici ai secolului XX. El s-a străduit toată viaţa să ilustreze şi să 
ordoneze acele categorii filosofice de care are nevoie teologul în 
munca sa ştiinţifică. 


Gândirea sa este simultan antropocentrică şi transcendentală. 
E antropocentrică deoarece studiul său (asemenea aceluia al profe- 
sorului său, Martin Heidegger) are ca punct de plecare şi de refe- 


% Cf. RATZINGER Joseph, Cardinal, Servitori della vostra gioia, Editrice Ancora 
(Milano 1989) 77. 


Cf. FERENT E., Isus Cristos, Cuvântul lui Dumnezeu întrupat pentru mântuirea 
omului, Presa Bună (laşi 1998) 1-102. 


Ibidem, pp. 95-99. 

rintà principalà, omul. Acesta este aprofundat din punct de vedere al 
deschiderii sale metafizice spre Fiinţă. In al doilea rând, gândirea sa 


teologică este transcendentalà în sensul kantian al cuvântului, refe- 
rindu-se la noul noumenal. 


Părintele Rahner ilustrează sistematic deschiderea fiintialà a 
omului spre universal şi transcendent. Întrebarea metafizică radicală 
este aceasta: „Pentru ce există ceva?”. Răspunsul la întrebare ne arată că 
realitatea şi adevărul transcend fenomenul şi empiricul, ceea ce do- 
vedeşte capacitatea omului de a cunoaşte fiinţa. El este însetat de 
fiinţă, e consumat de o nestinsă sete ontologică”. 


Dimensiunea metafizică străbate toată gândirea teologică rahne- 
riană. Omul, ca fiinţă relationalà transcendentà, este ontic proiectat 
spre acel „mister incomprehensibil” care deschide şi susţine actul şi 
obiectul, adică spre Dumnezeu”. 


Întruparea Fiului lui Dumnezeu, ca automanifestare a lui 
Dumnezeu în forma umană, nu poate fi înţeleasă doar ca un fapt 
ocazionat de păcatul lui Adam, ci corespunde unei legi mult mai 
profunde, logicii economiei divine care o voieşte ca pe o împlinire 
constitutivă a acelei deschideri metafizice a omului spre Dumnezeu, 
ca o întâlnire a lui Dumnezeu cu orice om, prin Cristos. 


Altfel spus, cristologia transcendentală a Pr. Rahner se bazea- 
ză pe analiza filosofico-teologică a firii omului în concreta sa con- 
ditie istorică în care a fost creat de Dumnezeu şi destinat constitutiv 
comuniunii cu El. Acest existențial supranatural propriu omului 
istoric nu este după Pr. Rahner doar potentia oboedientialis a scolas- 
ticilor, o putere pasivă de autotranscendere spre Dumnezeu, ci 
orientarea existenţială spre însuşi misterul Întrupării. Existentialul 


°° Cf. ELIADE Mircea, Sacrul şi profanul, Traducere din limba franceză de Rodica 
Chira, Editura Humanitas (Bucureşti 1992) 62. Cf. IOAN PAUL PP.II., Lettera 
enciclica Fides et ratio, Libreria Editrice Vaticana (Cittă del Vaticano 1998) nr. 83, 
pp. 112-114. Vezi traducerea românească a Pr. Dr. Wilhelm DANCĂ, Fides et ratio, 
Editura Presa Bună (laşi 1999) 62-63. 


* Cf. RAHNER Karl, Corso fondamentale sulla fede, Edizioni Paoline (Alba 1977) 275. 

supranatural, prezent ontic în concreta condiţie istorică a omului, con- 
stituie o posibilitate reală a Întrupării. Însăşi condiţia creaturală a omu- 
lui este cristică de la origini. Unii teologi ortodocşi vorbesc despre o 
teandrie fiintialà a omului. Aceştia sunt Serghei Bulgakov si N. Berdiaev”. 
Raportul ontologic al omului cu Cuvântul Creator şi, de aceea, cu 
Cuvântul întrupat, la care se referă Pr. Rahner, nu este exterior realităţii 
umane, ci lăuntric. El pătrunde ființa umană în profunzimea ei. Rapor- 
tul omului istoric cu Cristos este un element constitutiv al fiinţei uma- 
ne orientat existenţial spre Divin. 


Întrupându-se, Cuvântul a enipostaziat în Persoana sa firea 
umană creată după „chipul şi asemănarea lui Dumnezeu”, împlinind 
astfel în modul cel mai profund capacitatea metafizică a omului de 
unire cu el. Aşadar, omul istoric care aştepta cu toată fiinţa sa comu- 
niunea cu Dumnezeu a fost împlinit de Cuvântul făcut trup, ca om. 
Cristologia este, de aceea, împlinirea desăvârşită a antropologiei. În 
Isus Cristos, Salvatorul absolut al omului, îşi găseşte împlinirea des- 
chiderea spre Fiinţa supremă înscrisă în experienţa umană transcen- 
dentală. În si prin Cristos, receptivitatea fiintialà a firii umane a fost 
umplută de har. 


Deschiderii metafizice, aşadar, îi corespunde o receptivitate 
ontică a harului. Pr. Rahner o vede pe aceasta în Sfânta Fecioară 
Maria, Mama Cuvântului întrupat, limpede, transparentă, liberă de 
orice obstacol al păcatului, a înstrăinării de Dumnezeu. De aceea o 
prezintă pe Sfânta Fecioară Maria ca fiind existenţial receptivitatea 
eminent activă a harului. Ea primeşte Cuvântul atât de complet, 
încât Acesta se face carne în ea”. Sfânta Fecioară este receptivitatea 
eminentă activă a harului deoarece implică o deschidere ontică, 
liberă conştientă şi totală față de harul pe care îl oferă Dumnezeu 


% Cf. STANILOAE Dumitru, Isus Hristos sau restaurarea omului, Editura Omniscop 
(Craiova 1993) 68. Aici ne însuşim rezerva pe care o manifestă Pr. Stăniloae faţă de 
speculaţiile celor doi teologi ruşi. 

% Cf. RAHNER K., Marie, mere du Seigneur, Editions du Cerf (Paris 1960) 54. Vezi 
FERENT E., Mariologia. Maria în misterul lui Cristos şi al Bisericii, Editura Presa 
Bună (laşi 1998) 163-164. Vezi şi Pr. Stăniloae, o.c., p.163. 

pentru mântuirea ei şi a altora. Ea s-a comportat ca transparența 
personală a harului”. 


Cristologia Card. Hans Urs von Balthasar (1905-1988) este de 
alt tip. Ea ni-l prezintă pe Cristos ca Chipul sublim al Tatălui, ca 
Figura sau expresia toată şi vizibilă a lui Dumnezeu. Dacă Pr. 
Rahner Karl S.J., în cristologia sa porneşte de la „adevăr”, Urs von 
Balthasar pleacă de la „frumos”, de la „glorie”, care are însă o 
valență chenotică. Cristos îl preamăreşte pe Dumnezeu şi ne mân- 
tuieşte pe noi prin smerire, prin despuiere de măreția externă a 
slavei sale. Kataloghia este specificul slavei sale, deoarece în creş- 
tinism „gloria” asumă forma Crucii, spune Pr. Balthasar. 


Coerent cu conceptul său de „glorie” care are o valență cheno- 
tică şi cu principiul kataloghiei, în „Figura” lui Cristos, Balthasar 
vede ca însuşire distinctivă ascultarea . Cristologia sa este, de fapt, 
o profundă meditaţie asupra misterului Crăciunului şi a Sâmbetei 
Mari, mistere care ne revelează ,,Frumusetea” şi Iubirea lui Dumnezeu. 


Chenoza experiată de Cristos încă de la Întrupare ajunge la 
culme în Sâmbăta Mare. Născându-se în grota săracă din Bethleem, 
trecând prin grota profundă a mormântului şi prin tăcerea morţii, 
Cristos ne-a condus la Viaţă. Învierea noastră s-a născut din sufe- 
rinta şi moartea reală a Cuvântului întrupat. 


* Evaluarea acestei cristologii din partea teologilor ortodocşi o găsim, de exemplu, în 
MEYENDORFF John, Hristos în gândirea creştină răsăriteană, traducere de Pr. 
Prof. Nicolai BUGA, Editura IMBOR (Bucureşti 1997) 228-230.Vezi şi ediţia 
italiană, MEYENDORFF John, Cristologia Ortodossa, Presentazione di Emmanuele 
LANNE, Editrice A.V.E., (Roma 1969) 245-247, de unde se vede că traducerea 


romănească nu este totdeauna reuşită. De exemplu, cuvântul „nedatorată” (=gratuità) 
de la p. 229 este tradus prin „inexact”. 


Părintele STĂNILOAE Dumitru priveşte pozitiv perspectiva rahneriană în Teologia 
Dogmatică Ortodoxă, Editura IMBOR 2 (Bucureşti 1997) 11-13. Perspective ase- 
mănătoare găsim si în IDEM, lisus Hristos sau restaurarea omului, o.c., pp. 54-59. 
Cristologia actuală ortodoxă se poate vedea şi din STĂNILOAE D., Chipul 
nemuritor al lui Dumnezeu, voll 1 şi 2, Editura Cristal (Bucureşti 1995). 

Dacă părintele Rahner în cristologia sa transcendentală pune 
accentul pe „chipul şi asemănarea” primului om, Balthasar stăruie 
asupra neascultării primului om-Adam, eliminate de ascultarea iubi- 
toare a celui din urmă Adam. Si aici, replica Evei, tot neascultă- 
toare, este cea de-a doua Evă ascultătoare, care devine astfel „icoana 
Bisericii”?! Fiind pre-răscumpărată de unicul Răscumpărător, Cristos, 
în Maria, Biserica şi-a asumat o figură trupească feminină, mai 
înainte de a fi fost organizată în Petru. Misterul Mariei şi acela al 
Bisericii se întrepătrund şi se luminează reciproc asemenea unei 
perihoreze“?. La Buna Vestire, în sânul Fecioarei se afla deja Bise- 
rica Universală — Catholica”. 


Specificul cristologiei lui Urs von Balthasar este, aşadar, efor- 
tul constant de a prezenta unitatea şi integritatea Revelatiei lui 
Dumnezeu începută la creaţie, continuată în tot arcul Vechiului 
Testament şi împlinită în Cristos. El, ca ultimul Adam şi ca Figură 
reală a Tatălui, splendoarea şi Expresia Slavei Sale, este alianţa de- 
venită persoană, este plinătatea tuturor făgăduinţelor vetero-testa- 
mentare, este Universalul concret. 


În această lectură atentă a Cuvântului lui Dumnezeu, lectură 
făcută în lumina Sfinţilor Părinţi, Balthasar se străduieşte să evite 
orice disociere între cristologie şi soteriologie, între Întrupare şi 
Răscumpărare. Cristos, ca Revelator al gloriei lui Dumnezeu este 
Mântuitorul oamenilor deoarece toată misiunea sa e manifestare şi 
dar al iubirii lui Dumnezeu. Cristologia este astfel antropologie 
realizatà?*. 


3! Cf. URS von BALTHAZAR, Maria icona della Chiesa, Edizioni San Paolo (Torino 
1998) 30. 


32 Ibidem, pp. 47-48. 
* Ivi, pp.71-72. 


Cf. MARCHESI G. S.J., La Cristologia di Hans Urs von Balthasar. La Figura di 
Gesù Cristo espressione visibile di Dio, Universita Gregoriana Editrice, (Roma 
1977) p.387. Cf. FERENT E., Isus Cristos.... o.c., pp.79-86. 

Privind acum la aceşti doi pilaştrii ai cristologiei actuale, 
observăm că Pr. Rahner porneşte în reflectiile sale de la „chipul şi 
asemănarea omului cu Dumnezeu — expresie metafizică a fiinţei 
sale relationale -, din Gen 1,26, pentru a ajunge la Cristos, Omul 
desăvârşit. În schimb, Hans Urs von Balthasar porneşte de la neas- 
cultare omului-Adam din Gen 3,17, pentru a ajunge la ascultarea 
celui din urmă Adam, Cristos (Ev 10,5-10). 


Între aceste două momente există, însă, şi un al treilea, tot atât 
de important: dialogul lui Dumnezeu cu primul om şi al omului- 
Adam cu Eva, din Gen 2,16 şi 2,22. Această interpelare a omului 
din Geneză îşi găseşte răspunsul în colocviul lui Isus cu Apostolii la 
Cezareea lui Filip (Mt 16,13-20) şi în prezentarea lui Isus Cristos ca 
şi „Cuvântul lui Dumnezeu” de către Evanghelistul loan (In 1,1-18). 


Întrebarea lui Isus: „Cine spune lumea că este Fiul omului?” 
(Mt 16,13), întrebare prin care interpelează direct pe Apostoli şi pe 
fiecare om în parte, are un raport profund cu interpelarea primului 
om din Geneză, cu fiinţa relationalà a acestuia. Prin ea ne dezvăluie 
că misterul omului nu se cunoaşte cu adevărat decât în misterul 
Fiului lui Dumnezeu. Isus Cristos, Cuvântul lui Dumnezeu, era în 
raport direct din veşnicie cu Tatăl, ca şi Cuvânt Creator, dar ca om 
adevărat, Cuvânt întrupat, este în raport şi cu fiecare om. Întrebarea 
sa devine astfel expresia firii sale relationale şi a limbajului său re- 
ferential. În limbajul uman cuvântul este ipostatic, aparţine unei per- 
soane care se adresează altei persoane. De aceea, întrebarea lui Isus ne 
dezvăluie identitatea fiinţei sale care era din veşnicie spre sânul Ta- 
tălui (In 1,18) ca Fiu, şi comuniunea sa reală cu noi ca om adevărat. 


Limbajul, aşadar, îl dezvăluie pe om în ceea ce el are mai 
propriu şi mai profund, fiind revelator asemenea trupului. Dacă tru- 
pul este un semn real care ne dezvăluie persoana altora, cu atât mai 
mult ne dezvăluie altora limbajul uman la care participăm trup şi 
suflet. În mod asemănător, Cuvântului lui Dumnezeu întrupat se fo- 
loseşte ca om de cuvintele omului pentru a exprima adevărul său 
atotcuprinzător şi pentru a-i dezvălui omului pe om. O dezvăluire ce 
ne unește cu el şi între noi. Aşadar, ca lumea să ştie cine este Isus, 

trebuie sà plece înainte de toate de la limbajul sàu uman, de la 
cuvintele si faptele sale, în care sunt incluse si „semnele” săvârşite 
de el. Gratie limbajului, Isus ne aratà cà stia nu numai cine era, dar 
stia că ştie cine era. Avea conştiinţa limpede a Fiintei si a misiunii 
sale. Datorità limbajului uman, Isus a putut intra în comuniune cu 
alții. Datorită limbajului a devenit o Realitate semnificativă si pen- 
tru alții, mai ales că şi astăzi continuă să ni se comunice pe aceeaşi 
cale în economia sacramentală. 


Concluzie 


Unind acum deschiderea metafizică a omului despre Fiinţă şi 
Figura lui Isus Cristos ca expresie vizibilă a lui Dumnezeu cu limba- 
jul referential al Cuvântului Întrupat, ajungem la o cristologie inte- 
grală. Deşi este om adevărat, Isus transcende umanul şi manifestă 
vizibil pe Dumnezeul nevăzut, şi aceasta o face prin tot limbajul său 
referentiall Toată omenitatea sa ne revelează Subiectul căruia îi 
aparține, dar şi sublimitatea vocației noastre. 


Prin Cristos purtàm în noi chipul lui Dumnezeu. El ni s-a 
comunicat integral în Fiul său. Tot ceea ce este el, a devenit al 
nostru. Prin el purtăm şi noi chipul lui Dumnezeu de care şi pentru 
care am fost creati. Înfăţişarea si pecetea care ne caracterizează este 
aceea a lui Dumnezeu. De aceea numai el ne poate recunoaşte ceea 
ce suntem şi ceea ce sperăm să fim. 


Realitatea aceasta a vieţii creştine a ajuns la desăvârşire în Sfânta 
Fecioară Maria, Mama lui Dumnezeu. Spre deosebire de prima Evă 
care a ascultat de şoapta şarpelui viclean, ea a ascultat asemenea Fiului 
de cuvântul lui Dumnezeu care a interpelat-o. Primindu-l cu mintea şi 
cu toată persoana ei, receptivitatea sa transparentă a fost umplută de 
har. Slujind Cuvântul a devenit Născătoare de Dumnezeu şi „icoană 
escatologică reală” a Bisericii. 


Cristologia care se impune, nu poate fi, aşadar, decât ,,integra- 
. Uitând de ,,misterul” Persoanei Cuvântului întrupat, omenitatea 

sa ar deveni banală, săracă şi neînsemnată. Aceasta ar însemna s-o 
privăm de valoarea sa revelatoare. Cristos, aşadar, este un om ade- 
vărat, un om real, dar un om care-l revelează pe Dumnezeul cel viu 
şi-l manifestă în mod personal. El este Prezenţa umană a unicului 
Dumnezeu în ființă si întreit în persoane. 


Riassunto 


Nella presente conferenza si parte dalla cristologia del Concilio 
Vaticano II, cioè dai raporti di Cristo con la sua Chiesa, con l’uomo e 
con la creazione stessa. Dopo la presentazione sintetica degli ultimi due 
rapporti, nel secondo paragrafo inizia il contenuto specifico della 
relatio, cioè: a) Le condizioni di ogni lavoro teologico svolto nella 
Chiesa come servizio ecclesiale della fede; b) La cristologia 
transcendentale di Karl Rahner e c) quella integrale di Hans Urs von 
Balthasar. Dopo la specificazione delle diverse metodologie seguite 
dagli autori nelle loro investigazioni cristologiche, come un nuovo 
aspetto cristologico, il mistero di Cristo vienne presentato partendo dal 
suo linguaggio umano referenziale, mezzo e segno da Lui addoperato 
per la rivelazione della sua identità. 


Ciascuna delle cristologie cerca di presentare pure il rapporto tra Cristo 
e la Vergine Maria. Nella sua cristologia transcendentale, Padre Karl 
Rahner vede la Vergine Madre come /a recettività trasparente 
eminentemente attiva riempita di grazia. La sua potenza metafisica 
diventa atto mentre riceve da Dio la pienezza della grazia. 


Invece, per Hans Urs von Balthasar, la Vergine Maria è la replica 
obbediente di Eva disobbediente. Ricevendo la parola nella sua mente e 
nel suo seno, la Madre di Dio diventa /'icona reale escatologica della 
Chiesa di Dio. 


In conclusione, dalla complementarietà delle cristologie analizzate si 
arriva alla necessaria cristologia integrale. 


